દાહોદમાં દુધિમતી નદીમાંથી પસાર થતી પાણીની પાઇપ લાઇનમાં ગુરુવારની રાત્રે ભંગાણ થતાં પાણીના વીસ ફૂટ ઉચાં ફૂવારા ઉડ્યા હતાં. અને તેના પરિણામે પાણીની લાઇન પરથી પસાર થતી 11 કિવો વોટના હાઇટેન્શન લાઇનને પાણીના ફુવારા અડતા સબ સ્ટેશન બંધ કર્યુ હતું. જેના કારણે વરસાદ તથા બફારાની પરિસ્થિતિમાં લોકો ગરમીથી ત્રસ્ત થઈ ઉઠ્યા હતા. છેવટે શુક્રવારે આ ભંગાણ રિપેર થતા વીજ પ્રવાહ શરૂ કરવામાં આવ્યો હતો. જ્યારે પાણીની લાઇન ફાટીત્યારે તેના એક છેડે તાત્કાલિક અસર રૂપે મોટો પત્થર મૂકવામાં આવ્યો હતો. જોકે આ ઘટનામાં અમૂલ્ય પાણી વહી ગયું હતું.